Louhikosken voimalaitos

Louhikoski on voimalaitos Nurmeksessa Saramojoessa. Sen on alun perin omistanut Nurmeksen Sähkö, ja se on alkujaan rakennettu 1924–1947. Putouskorkeus oli 10,6 metriä ja nimellisteho 0,3 MW. Sittemmin sitä on tehostettu ja uuden laitoksen valmistumisvuosi oli 1986, putouskorkeus 11 m ja nimellisteho 0,5 MW. Omistaja on Pohjois-Karjalan Sähkö

Syyskuussa 2020 Pohjois-Karjalan Sähkö kertoi purkavansa Louhikosken voimalaitoksen. Laitos puretaan Pielisen järvitaimenen pelastamiseksi ja samalla jokialue palautuu virkistyskäyttöön. Voimalaitoksen purkamisen jälkeen Saramojoesta uskotaan tulevan myös lohijoki.

Lähteet 

Suomen vesivoimalat
Suomen padot
Suomen kosket
Nurmeksen rakennukset ja rakennelmat
Nurmeksen luonto